新亭  其三
作者：馬之純
朝代：宋

paragraphs: 憶昔諸賢扶晉室，冠蓋多於此雲集。
坐中翻作兒女悲，世換人非但陳迹。
我來正值三月春，花落鳥啼春寂寂。
江河雖異事略同，風景不殊今視昔。
磨滅英雄得喪多，山重水複無終極。
安能鬰鬰老江左，尅復神州當勠力。
未論重見管夷吾，祇今誰爲楚囚泣。
徙倚令人三歎息，徙倚令人淚橫臆。
狄夷相殘春又春，時乎時乎難再得。